ᱥᱤᱠᱟᱨᱤᱯᱟᱲᱟ (ᱟᱹᱛᱩ)

ᱥᱤᱠᱟᱨᱤᱯᱟᱲᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱤᱠᱟᱨᱤᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱚᱛᱱᱚᱜ

ᱴᱷᱟᱶ
ᱥᱤᱠᱟᱨᱤᱯᱟᱲᱟ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 

ᱮᱨᱤᱭᱟ
ᱥᱤᱠᱟᱨᱤᱯᱟᱲᱟ ᱫᱚ ᱑᱕᱐ ᱦᱮᱠᱴᱚᱨ (᱓᱗᱐ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾

ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱤᱠᱟᱨᱤᱯᱟᱲᱟ ᱨᱮ ᱜᱩᱴ ᱒,᱖᱔᱖ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱩᱱᱠᱩ ᱢᱩᱸᱫᱽ ᱨᱮ ᱑,᱓᱔᱗ (᱕᱑%) ᱫᱚ ᱠᱚᱲᱟ ᱟᱨ ᱑,᱒᱙᱙ (᱔᱙%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱓᱒᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱥᱤᱠᱟᱨᱤᱯᱟᱲᱟ ᱨᱮ ᱜᱩᱴ ᱥᱤᱠᱷᱱᱟᱹᱛ ᱦᱚᱲᱟᱜ ᱮᱞ ᱒,᱓᱒᱕ (ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱘᱒.᱒᱘%)᱾

ᱪᱟᱪᱞᱟᱣ
ᱯᱩᱞᱤᱥ ᱤᱥᱴᱮᱥᱚᱱ
ᱥᱤᱠᱟᱨᱤᱯᱟᱲᱟ ᱨᱮ ᱢᱤᱫ ᱯᱩᱞᱤᱥ ᱤᱥᱴᱮᱥᱚᱱ ᱢᱮᱱᱟᱜᱼᱟ᱾

ᱥᱤ.ᱰᱤ ᱵᱞᱚᱠ
ᱥᱤᱠᱟᱨᱤᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱩᱬᱩᱛ ᱚᱯᱷᱤᱥ ᱫᱚ ᱥᱤᱠᱟᱨᱤᱯᱟᱲᱟ ᱟᱹᱛᱩ ᱨᱮᱜᱮ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱟᱢᱵᱟᱡᱳᱲᱟ ᱥᱤᱠᱟᱨᱤᱯᱟᱲᱟ ᱨᱮᱞ ᱥᱴᱮᱥᱚᱱ ᱫᱚ ᱡᱟᱥᱤᱰᱤᱦ-ᱫᱩᱢᱠᱟᱹ-ᱨᱟᱢᱯᱩᱨᱦᱟᱴ ᱞᱟᱭᱤᱱ ᱨᱮ ᱢᱮᱱᱟᱜᱼᱟ᱾

ᱥᱮᱪᱮᱫ
ᱥᱚᱨᱠᱟᱨᱤ ᱦᱟᱭ ᱥᱠᱩᱞ ᱥᱤᱠᱟᱨᱤᱯᱟᱲᱟ ᱫᱚ ᱢᱤᱫ ᱦ‌ᱤᱱ‌ᱫᱤ ᱢᱤᱰᱤᱭᱟᱢ ᱵᱤᱨᱫᱟᱹᱜᱟᱲ ᱠᱟᱱᱟ᱾᱑᱙᱖᱒ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮ ᱟᱨᱮ ᱪᱟᱱᱟᱪ ᱠᱷᱚᱱ ᱵᱟᱨᱜᱮᱞ ᱪᱟᱱᱟᱪ ᱦᱟᱹᱵᱤᱫ ᱯᱟᱲᱦᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾

ᱥᱤᱠᱟᱨᱤᱯᱟᱲᱟ ᱤᱱᱴᱟᱨ ᱠᱚᱞᱮᱡᱽ ᱫᱚ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱜᱚᱲᱚ ᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ, ᱱᱚᱸᱰᱮ ᱫᱚ ᱜᱮᱼᱢᱤᱫ ᱟᱨ ᱜᱮᱼᱵᱟᱨ ᱪᱟᱱᱟᱪ ᱨᱮᱱ ᱯᱟᱹᱴᱷᱣᱟᱹ ᱠᱚ ᱯᱟᱲᱦᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱑᱙᱘᱒ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ